钦定古今图书集成/明伦汇编/官常典/第591卷 > 元
## 钦定古今图书集成/明伦汇编/官常典/第591卷 > 元

元设都水监，掌“河渠水利之事。”

按《元史百官志》：“都水监，秩从三品，掌治河渠并堤防
水利，桥梁闸堰之事。都水监二员，从三品；少监一员，
正五品；监丞二员，正六品；经历、知事各一员，令史十
人，蒙古必阇赤一人，回回令史一人，通事、知印各一
人，奏差十人，壕寨十六人，典吏二人。至元二十八年
置。二十九年，领河道提举司。大德六年，升正三品。延”
祐七年，仍从三品。

“大都河道提举司” ，秩从五品，提举一员，从五品；同提举一员，从六品；副提举一员，从七品。

### 世祖中统四年九月乙酉立漕运河渠司

按：《元史世祖本纪》云云。

### 至元七年十二月辛酉以都水监隶大司农

按：《元史世祖本纪》云云。

至元十四年。三月癸巳。以行都水监兼行漕运司事
按《元史世祖本纪》云云。

至元二十六年，诏置提举司，职河渠事。

按《元史世祖本纪》：至元二十六年秋七月辛巳，开安
山渠成。河渠官礼部尚书张孔孙、兵部郎中李处选、
员外郎马之贞言，“开魏博之渠，通江淮之运，古所未
有。”诏赐名“会通河”，置提举司，职河渠事。

至元二十七年十月甲戌，立“会通汶泗河道提举司”，
从四品。

按：《元史世祖本纪》云云。

至元二十九年，仍置都水监，并所属之少监丞等。罢
河渡司及河道提举司。

按《元史世祖本纪》：“至元二十九年春正月己亥，命太
史令郭守敬兼领都水监事，仍置都水监，少监、丞、经
历、知事凡八员。三月壬子，敕都水监分视黄河堤堰，
罢河渡司。五月丁未，罢东平路河道提举司事入都
水监。”

### 成宗大德二年立都水庸田司

按《元史成宗本纪》：“大德二年二月乙丑，立浙西都水
庸田司，专主水利。”

大德七年二月壬午，罢“江南都水庸田司。”

按：《元史成宗本纪》云云。

大德八年，以中书省言，“设行都水监，以董吴松濬治
事。”

按《元史成宗本纪》：大德八年五月壬申，中书省臣言，
“吴江、松江，实海口故道，潮水久淤，凡湮塞良田百有
馀里，况海运亦由是而出，宜于租户役万五千人濬
治，岁免租人十五石，仍设行都水监以董其程。”从之。
大德九年冬十月丁丑朔，升都水监正三品。

按：《元史成宗本纪》云云“大德十年二月辛亥，升行都水监为正三品。”

按：《元史成宗本纪》云云。

### 武宗至大元年立河渠司

按《元史武宗本纪》：“至大元年八月戊申，立河渠司，秩
五品，官二员，参以二僧为之。”

### 仁宗皇庆元年四月丁卯以都水监隶大司农寺

按：《元史仁宗本纪》云云。

### 延祐三年春正月丙午置都水太监二员

按：《元史仁宗本纪》云云。

延祐七年。春正月。英宗即位。三月戊戌。定吏员。秩都
水监从三品。夏四月乙卯。复都水监。秩正三品
按《元史英宗本纪》云云。

### 泰定帝泰定二年立行都水监于汴梁

按《元史泰定帝本纪》：“泰定二年二月庚子，姚炜以河
水屡决，请立行都水监于汴梁，仿古法备捍，仍命濒
河州县正官皆兼知河防事。从之。六月丁未，立都水
庸田使司。秋七月辛未，立河南行都水监。”

泰定三年，置都水庸田司于松江。

按《元史泰定帝本纪》：“泰定三年春正月壬子，置都水
庸田司于松江，掌江南河渠水利。”

### 文宗天历元年十一月壬午御史台臣言行都水监宜罢从之

按：《元史文宗本纪》云云。

### 顺帝至元二年春正月置都水庸田使司于平江

按：《元史顺帝本纪》云云。

### 至正四年九月丙午命太平提调都水监

按：《元史顺帝本纪》云云。

至正六年，立河南山东都水监。

按《元史顺帝本纪》：“至正六年五月丁酉，以黄河决，立
河南山东都水监。”

按《续文献通考》：“河南山东都水监，至正六年，以连年
河决为患，置专疏塞之任，设官品秩同。”

至正八年，立行都水监。

按《元史顺帝本纪》：“至正八年二月壬辰，诏济宁郓城
立行都水监，以贾鲁为都水”

至正九年，又立山东河南行都水监。

按《元史顺帝本纪》：“至正九年春正月癸卯，立山东河
南等处行都水监，专治河患。”

至正十年，以大司农兼领都水监。

按《元史顺帝本纪》。至正十年十二月“辛卯。以大司农
秃鲁等兼领都水监。集河防正官议黄河便益事。”
至正十一年。以治河功成。赏赉有差。立河防提举司
按《元史顺帝本纪》。“至正十一年十一月。遣使以治河
功成告祭河伯。召贾鲁还。还朝超授荣禄大夫、集贤
大学士。赐金系腰一、银十锭、钞千锭、币帛各二十匹。”
都水监并有司官有功者三十七员，皆升迁其职，命
立“河平碑。”十二月己卯，立河防提举司，隶行都水监
按《续文献通考》：至正十一年十二月，立河防提举，掌
巡视河道，从五品。

至正十二年。立都水庸田司。添都水监判官二员
按《元史顺帝本纪》至正十二年，“是岁以海运不通。立
都水庸田使司于汴梁，掌种植之事。”

按，《续文献通考》：“至正十二年正月，行都水监添设判
官二员。”

至正十六年。又添设都水监。监丞知事各一员
按《元史顺帝本纪》。不载按《续文献通考》云云。